Document ID: /roh_data/filtered/fineweb-2-filterrobots_roh.jsonl.gz/49512

Per il mument datti giuvens che fan l'emprendissadi da miradur. Tenor Andreas Felix, il manader da la Societad grischuna dals impressaris constructurs, han ins ils davos onns adina cuntanschì il dumber da var 50 miradurs ch’ins vul scolar mintg’onn en Grischun. Senza che las interpresas che scoleschan emprendists sa dattan fadia per gudagnar novs giuvens en la branscha na vai però betg.
A blers persvada il mastergn perquai ch’ins vesa mintga saira era tge ch’ins ha fatg.
La branscha da construcziun porscha era en avegnir perspectivas e lavur garantida per ils lavurants. Insatge ch’ils novs mastergns digitals na pon betg dar. E perquai sa chattan era en ils pli auts posts da la branscha da construcziun adina puspè da quels che han cumenzà sco miradur. Lavurar cun mauns e maschinas, duvrar il chau ed ils musculs. Malgrà il temp digital resta miradur anc adina in mastergn attractiv.
TR Telesguard 17:40